Nú hava allir borgarar í Føroyum lógartryggjaði rættindi til borgarliga vígslu. Samstundis sum kirkja og samkomur varðveita sítt trúarfrælsi til sjálvar at gera av, hvørt borgarliga vígd hins-ella samkynd verða vælsignað. Hetta er gott og sterkt, tí harvið hava vit tryggja javnrættindi fyri ein minnilutabólk, samstundis sum trúarfrælsið er varðveitt. TAKK TIL TYKKUM ØLL Amnesty vil nýta høvi at takka øllum tykkum, sum hava lagt so stóra orku í hetta mál. Og tit eru nógv frá avvarðandi til felagsskapin LGBT til luttøkufólk í Faroe Pride og serliga tit 18 løgtingsfólk, sum hava greitt jaliga atkvøðu í dag, og til uppskotsstillarnar, sum hava víst dirvi og gingið á odda í hesum máli. Í dag gleðast vit enduliga um einar meira rættvísar, rúmligar og litfagrar Føroyar. AT VERA TIL! SUM EIN TIL! Og sjálvsagt skulu vit hoyra sangin hjá Kára Jacobsen og Lindu Andrews, sum gjørdu sangin til fløguna Fræls og Javnlík hjá Amnesty frá 2011, í dag. Blómur so ymsar á liti hava allar uppiborið lív summar kunnu ikki spretta og elska og liva frítt teir løgdu reipið um hálsin hann varð hongdur fyri kærleika sín. At vera til sum ein vil liva trúgva hugsa elska sum ein vil. Tey søgdu hon skuldi revsast fyri sína syndargerð tá fyrsti steinurin rakti ynskti hon seg úr hesi verð tað einasta sum hon vildi var tað sama sum tú og eg. At vera til sum ein vil liva trúgva hugsa elska sum ein vil. Endaleysur, nýføddur grátur mannabørn borin í heim summi til kúgan og harðskap onnur til frælsi og frið. Endaleysur, nýføddur grátur mannabørn borin í heim einaferð kemur ein dagur har øll hava frælsi og frið. At vera til sum ein vil liva trúgva hugsa elska sum ein vil. Í dag gleðast vit enduliga um einar meira rættvísar, rúmligar og litfagrar Føroyar 2017-05-302017-05-30 https://www. amnesty. fo/wp-content/uploads/2015/12/amnesty-international _ logo 2x. pngAmnesty International Føroyarhttps://www. amnesty. fo/wp-content/uploads/2016/03/faroe _ pride 2015-9746. jpg 200 px 200 px